PRIMUL AJUTOR

Primul ajutor acordat uneori chiar de nespecialisti reprezinta o metoda eficienta de salvare a vietii in situatii neprevazute (accidente, traumatisme, stop cardio-respirator, coma). 

Etape ale primului ajutor: 

I. Incercam sa stabilim comunicarea cu persoana ranita/cu victima prin intrebari de genul: 
· ce s-a intamplat cu dumneavoastra?
·  ma auziti?
·  cum va numiti?
·  ce va doare?
    Sunt si situatii in care victima nu poate vorbi din cauza traumelor provocate de accident, dar daca reactioneaza si raspunde prin gesturi la intrebarile noastre, la atingeri sau la altfel de stimuli externi inseamna ca este constienta. 
II. Daca nu raspunde si nu reactioneaza in nici un fel la stimulii verbali sau la atingeri inseamna ca nu este constienta si atunci trebuie verificate imediat cele doua functii vitale: 
· respiratia (daca victima respira spontan) 
· circulatia (daca inima functioneaza , controlul pulsului , la nivelul gatului, artera carotida, la nivelul incheieturii mainii - artera radiala). 

Cea mai importanta metoda pentru a ajuta la salvarea vietii unui om este resuscitarea cardio-respiratorie. Aceasta este o tehnica de mare eficacitate, aplicabila si de persoanele care nu au studii medicale. De preferat - pentru realizarea corecta a tehnicii de resuscitare - ar fi ca in scoli, facultati, institutii sa existe periodic scurte stagii de instruire pentru acordarea primului ajutor. 

Este bine sa se cunoasca faptul ca in caz de oprire a inimii, cel care acorda primul ajutor dispune doar de 3 - 4 minute pentru a efectua cu succes resuscitarea. Dupa 4 minute se considera ca hipoxia cerebrala (lipsa de oxigen la nivelul creierului) duce la leziuni cerebrale care vor transforma bolnavul, eventual salvat, intr-o fiinta pur vegetativa. 

Pe scurt, fara a intra in detalii de tehnica , masajul cardiac extern isi propune sa inlocuiasca functia de pompa a inimii, care trimite in circulatie cantitatea de sange oxigenat. Bolnavul trebuie sa fie asezat pe o suprafata dura si plata (masa, pat rigid, scandura). Se realizeaza compresiuni cu podul palmei pe treimea inferioara a sternului ? cealalta palma se suprapune peste prima, pentru a intari forta de presiune. Compresia asupra toracelui victimei se realizeaza cu un ritm de 50-60 compresii pe minut. 

La patru-cinci compresii ritmice pe stern se realizeaza o respiratie artificiala (gura-la-gura sau gura-la-nas). 

Situatii care necesita primul ajutor:

Hemoragii

Hemoragiile sunt scurgeri ale sangelui in afara vaselor sanguine.Exista doua tipuri de hemoragii: interne si externe. Mai grave sunt hemoragiile interne deoarece, in acest caz, sangele nu se vede, scurgandu-se in interiorul corpului uman.

Primul ajutor in caz de hemoragii:

- aplica o compresa sterila si apasa constant asupra punctului de unde curge sangele; 

- ridica, daca e posibil, membrul ranit deasupra nivelului inimii; 

- aplica un bandaj dupa ce s-a oprit sangerarea; 

- calmeaza durerea daca e cazul prin administrarea unui calmant cum ar fi algocalminul; 

Lesinul

Lesinul apare atunci cand creierul nu primeste indeajuns oxigen. Simptome: o persoana in pragul lesinului poate fi palida sau poate simti ameteli, urmate apoi de caderea la pamant.

Primul ajutor in caz de lesin:

- mentine victima in pozitie orizontala pana cand isi revine; 

- descheie-i hainele la gat; 

- spal-o pe fata cu apa rece; 

Intepaturi si muscaturi

Daca banuiesti ca insecta este veninoasa solicita sprijinul medicului. Daca victima e alergica la intepaturi de insecte, de asemenea cere ajutor medical.

Primul ajutor in caz de:

1. intepaturi de albine si viespi: 

- scoate usor partea vizibila a acului, fara a-l strange prea tare; 

- spala zona intepata cu apa rece pentru a reduce durerea si mancarimea; 

- aplica o compresa rece; 

2. muscaturi ale capuselor: 

- spala bine rana cu apa si sapun si aplica un antiseptic; 

3. muscaturi de tantari sau furnici: 

- aplica asupra muscaturii praf de copt; 

- in cazul in care se umfla, aplica o compresa rece; 

4. muscaturile de caini sau pisici: 

- freaca rana cu apa si sapun pentru a indeparta saliva; 

- acopera rana cu un bandaj steril si duceti victima la un doctor cat de repede posibil; 

Fracturi

Fracturile sunt leziuni determinate de ruperea sau fisurarea oaselor.

Fracturile pot fi:

- inchise, caz in care pielea nu este strapunsa de catre oasele fracturate; 

- deschise, situatie in care osul strabate pielea, putand fi vazut; 

Primul ajutor in caz de fracturi:

- acopera rana si opreste sangerarea; 

- imobilizeaza zona fracturata cu ajutorul atelelor; 

- transporta ranitul la spital/sau ununta ambulanta; 

Canicula

Atunci cand temperaturile sunt ridicate (cand apare canicula), corpul tau se adapteaza pentru ca tu sa te mentii in forma. Il poti ajuta consumand cat mai multe lichide si adapostindu-te in locuri umbroase cand iti este prea cald. Este recomandat sa-ti planifici lucrul sau joaca dimineata sau seara cand este mai racoare, decat dupa-amiaza cand temperaturile sunt ridicate.De asemenea, este recomandat sa porti haine de culori deschise si sa-ti acoperi capul cu o palarie sau sapca.

Simptome:

- oboseala; 

- dureri de cap si dureri ale corpului; 

- confuzie; 

Degeraturi

Degeraturile sunt leziuni produse de actiunea frigului asupra unei parti a corpului.

In functie de profunzimea zonei afectate putem deosebi:

- degeraturi superficiale; 

- degeraturi profunde; 

Simptome: frecvent senzatie de furnicaturi ale pielii, urmate de o durere moderata, culoarea pielii devine rosiatica, schimbandu-se mai apoi intr-una palida.

Primul ajutor in caz de degeraturi:

- incalzeste pielea degerata in contact cu pielea ta pana ce zona afectata isi recapata culoarea normala si simturile; 

- acopera zona in cauza si protejeaza bolnavul impotriva frigului; 

Accidente auto
Primul ajutor in accidentele rutiere reprezinta un complex de masuri de urgenta, care se aplica inaintea interventiei cadrelor medicale de specialitate. Organizarea primului ajutor are o importanta deosebita pentru salvarea accidentatilor si pentru minimizarea efectelor accidentului de circulatie

» O conditie obligatorie este creearea unui climat disciplinat pentru combaterea panicii si a aglomeratiei din jurul accidentatului. Concomitent cu acordarea primului ajutor, se vor lua masuri pentru apelarea celei mai apropiate unitati medicale sau a 'Salvarii'.

» Degajarea accidentatului. Victima unui accident de circulatie va fi menajat la maxim. Se vor evita gesturile brutale sau mobilizarea lui excesiva. Scoaterea accidentatului din autovehiculul avariat se va face cu cea mai mare blandete, procedandu-se la degajare prin eliberarea metodica, treptata, la nevoie cu sacrificarea materialelor care il acopera. Este interzisa exercitarea de tractiuni asupra partilor vizibile (membre, cap, haine) pentru degajarea accidentatului.

In primul rand vor fi degajate capul, fata, toracele, in vederea crearii posibilitatii de a se efectua respiratia artificiala si masajul cardiac la nevoie. Coloana vertebrala si capul se vor lasa, pe cat posibil, in pozitia gasita initial. In timpul mobilizarii victimei se va asigura mentinerea fixa a axului format din cap-ceafa-torace.

Mobilizarea excesiva a accidentatului este cauza principala a declasarii socului si a aparitiei unor complicatii.

» Dupa degajare, victima va fi intinsa cu blandete pe o patura. Ea va sta pe spate, cu capul asezat mai jos decat toracele.

» Cei accidentati grav sunt de obicei fara cunostinta. Primul gest al salvatorului va fi sa controleze respiratia si bataile inimii. Principala datorie a salvatorului este de a pastra aceste functii majore ale organismului uman. 

Nu vor fi abandonati accidentatii cu semne aparente de deces, deoarece ei pot fi salvati prin aplicarea rapida a masurilor de respiratie artificiala si masaj cardiac extern. Pana la sosirea personalului medical, accidentatii grav nu vor fi miscati sau deplasati in mod inutil, ci numai atat cat este nevoie pentru instituirea masurilor de mentinere a functiilor vitale (respiratia si bataile inimii).

» In functie de starea accidentatului, masurile de prim ajutor se vor institui intr-o anumita ordine.

- Respiratia artificiala;

- Masajul cardiac extern;

Oprirea respiratiei este urmata la cateva minute, de oprirea inimii. De asemenea, stopul cardiac este urmat rapid de oprirea respiratiei. Viata accidentatului se hotaraste in aceste prime momente, deoarece stopul cardio-respirator neredresat determina, in 5- 10 minute de la instalare, leziuni grave ale organelor vitale, incompatibile cu viata.

- Oprirea hemoragiilor;

- Pansamentul ranilor;

- Fractura. Imobilizarea fracturilor;

» Trebuie facut un triaj al cazurilor, in cazul in care trebuie acordat primul ajutor, in acelasi timp, unui numar mai mare de accidentati, in functie de starea fiecaruia, astfel:

- Cazurile de prima urgenta, sunt cele in care accidentatul prezinta stop cardio-respirator, hemoragii mari, care nu pot fi oprite prin garou, hemoragii ale organelor interne, plagi mari la nivelul plamanilor, stare de soc;

- Cazurile de urgenta a doua sunt reprezentate de accidentatii cu hemoragii arteriale care pot fi oprite prin garou, plagi mari abdominale, amputatii de membre si mari distrugeri de oase si musculare, accidentatii care s-au pierdut cunostinta;

- Cazurile din urgenta a treia sunt cazurile de accidentati cu traumatisme cranio-cerebrale, vertebro-medulare si de bazin, insotite de fracturi si de leziuni ale organelor interne, fracturi deschise, plagi profunde, hemoragii de tot felul;

- Ceilalti accidentati intra in categoria urgentelor obisnuite.

» Asigurarea unui transport rapid si netraumatizant. In functie de categoria de urgenta se acorda primul ajutor si se asigura transportul victimelor accidentului rutier.

Urmand indicatiile de mai sus veti asigura un prim ajutor in caz de accident rutier mai eficient, pana la sosirea cadrelor medicale de specialitate.

         Reguli generale de comportare in cazul dezastrelor   (incendii, accidente, cutremure de pamant, inundatii,etc) 

- pastrati-va calmul, nu intrati in panica pentru ca sa puteti actiona eficient in favoarea dumneavoastra si a familiei; 

- este important sa aveti pregatit din timp un stoc de provizii (apa, alimente, medicamente) pentru a supravietui cateva zile; la indemana trebuie sa se afle si trusa de prim ajutor (fasa, comprese sterile, alcool, apa oxigenata,etc); 

- nu produceti scantei, nu aprindeti lumanari, chibrituri, alte surse de foc deschis daca simtiti miros de gaze sau de produse petroliere; 

- nu atingeti conductorii electrici sau alte instalatii electrice avariate; 

- daca este necesara parasirea locuintei in caz de dezastre (evacuare), luati actele de identitate, o sursa de iluminat (lanterna), un aparat de radio cu baterii, telefonul mobil, cateva provizii de apa, alimente, medicamente; 

- acordati ajutor ranitilor, batranilor, copiilor si anuntati echipele de prim ajutor pentru a interveni; 

- anuntati telefonic autoritatilor locale evenimente cum ar fi incendii, inundatii, accidente, alunecari de teren, prabusiri, etc. 

